Potrivit Poliției Sibiu, în localitatea Iacobeni, pe o stradă secundară, un băiețel în vârstă de 7 ani s-a agățat de bena unei autoutilitare după ce șoferul a descărcat. Când șoferul a manevrat autoutilitara cu spatele, copilul s-a dezechilibrat și a căzut, fiind prins sub una dintre roți.
Copilul a fost preluat de echipajele medicale în stare gravă.
„Copilul a rămas blocat sub mașina, inconștient. S-au efectuat manevre de descarcerare, iar echipajele medicale au început de urgență manevrele de resuscitare, copilul fiind în stop cardio-respirator. La fața locului a fost solicitat elicopterul SMURD Tg. Mureș”, spun reprezentanții ISU Sibiu.
Șoferul autoutilitarei este un bărbat în vârstă de 45 de ani, din județul Mureș.
Rezultatele testărilor alcooltest și drugtest sunt negative.
(sursa: Mediafax)